

# ประกาศองค์การบริหารส่วนตำบลท่าจะหลุง

**เรื่อง การลดขั้นตอนและระยะเวลาการปฏิบัติราชการเพื่อประชาชน**

---------------------------------

ตามที่องค์การบริหารส่วนตำบลท่าจะหลุงได้กำหนดกระบวนการ ขั้นตอน และระยะเวลาการปฏิบัติราชการเพื่ออำนวยความสะดวกและตอบสนองความต้องการของประชาชน และสอดคล้องกับพระราชกฤษฎีกา ว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 นั้น

เนื่องด้วยปัจจุบัน องค์การบริหารส่วนตำบลท่าจะหลุง ได้รับการถ่ายโอนภารกิจเพิ่มมากขึ้นกว่าเดิมเพื่อให้การปรับลดกระบวนการ และขั้นตอนการให้บริการครอบคลุมภารกิจขององค์การบริหารส่วนตำบล จึงได้ปรับปรุงกระบวนการขั้นตอนและระยะเวลาการให้บริการขึ้นใหม่ ซึ่งจะเป็นการเพิ่มประสิทธิภาพในการให้บริการประชาชน และใช้เป็นแนวทางการปฏิบัติงานของเจ้าหน้าที่ให้เป็นมาตรฐานเดียวกัน ลายละเอียดตามเอกสารที่แนบท้ายประกาศนี้

จึงประกาศมาให้ทราบโดยทั่วกัน

ประกาศ ณ วันที่ 30 เดือน ตุลาคม พ.ศ. 2557

มานิตย์ นิจกระโทก

( นายมานิตย์ นิจกระโทก )

นายกองค์การบริหารส่วนตำบลท่าจะหลุง

|  |  |  |  |
| --- | --- | --- | --- |
| ที่ | กระบวนงานบริการ | ระยะเวลาที่ปรับลด/ขั้นตอน | ระยะเวลาปรับปรุงใหม่/ขั้นตอน |
| 1 | จัดเก็บภาษีบำรุงท้องที่   * กรณีไม่มีใบเสร็จเดิม | 5 นาที/ราย | 4 นาที/ราย |
| 2 | จัดเก็บภาษีบำรุงโรงเรือนและที่ดิน | 5 นาที/ราย | 4 นาที/ราย |
| 3 | จัดเก็บภาษีป้าย | 5 นาที/ราย | 4 นาที/ราย |
| 4 | ขออนุญาตประกอบกิจการที่เป็นอันตรายต่อสุขภาพ  (130) ประเภท   * ขออนุญาตใหม่ * ต่ออนุญาต | 12 วัน/ราย  4 นาที/ราย | 11 วัน/ ราย  3 นาที/ราย |
| 5 | ขออนุญาตก่อสร้างอาคาร   * ขั้นตอนการตรวจสอบเอกสาร/พื้นที่ก่อสร้าง * ขั้นตอนการพิจารณาออกใบอนุญาต | 4 วัน/ราย  3 วัน/ราย | 3 วัน/ราย  2 วัน/ราย |
| 6 | สนับสนุนน้ำอุปโภคบริโภค | 7 วัน/ราย | 5 วัน/ราย |
| 7 | ช่วยเหลือสาธารณภัย | 7 วัน/ราย | 5 วัน/ราย |
| 8 | รับแจ้งเรื่องราวร้องทุกข์ | แจ้งตอบการดำเนินงานให้ผู้ร้องเรียนทราบภายใน 3 วัน | แจ้งตอบการดำเนินงานให้ผู้ร้องเรียนทราบภายใน 2 วัน |
| 9 | ขออนุญาตจัดตั้งตลาด | 20 วัน/ราย | 19 วัน/ราย |
| 10 | การขออนุญาตจัดตั้งสถานที่จำหน่ายอาหารหรือที่สะสมอาหาร (พื้นที่เกิน 200 ตร.ม.) | 20 วัน/ราย | 19 วัน/ราย |
| 11 | การขออนุญาตจำหน่ายสินค้าในที่หรือทางสาธารณะ | 20 วัน/ราย | 19 วัน/ราย |
| 12 | การปฏิบัติราชการให้บริการข้อมูลข่าวสารของทางราชการ | 5 วัน/ราย | ในทันที |
| 13 | การขึ้นทะเบียนผู้สูงอายุ ผู้พิการ | 10 นาที/ราย | 8 นาที /ราย |
| 14 | การจดทะเบียนพาณิชย์ | 4 วัน | 3 วัน |